  Туспуктэм: vk.com (Юрий Мишкин) Майя Бывальцева 4-тӥ пӧсьтолэзе «Коммунистическая партия „Коммунисты России“» партилэн улосвыл ёзэтэзлэн огъя кенешаз Удмуртилы тӧрез быръёнъёсы кандидатсэс бырйизы. Люкаськемъёс ёзэтлэсь кивалтӥсьсэ Юрий Мишкинэз ӵектӥзы. Со сярысь ивортодэтъя «Удмуртия» агентстволы ачиз Юрий Мишкин вераз. Со сяна, Кун кенеш депутатъёсты быръёнъёсы кандидатъёсын списокез юнматӥзы. Отчы 13 адями пыриз. Тодэ вайытом, Удмуртилы тӧрое кандидатъёссэс «Российская партия пенсионеров за социальную справедливость», «Зелёная альтернатива», КПРФ, ЛДПР, «Единая Россия», «Единая Россия» партиослэн улосвыл ёзэтъёссы ӵектӥзы ни, куд-огез кандидатъёс ужкагазъёсты элькунысь быръёнъёсъя валтӥсь ӧрие сётӥзы. Тегъёс: Удмуртия быръёнъёс Ижкар  